என் வாடிக்கையாளர்களில் காசிச் செட்டியார் மனைவி ஒருத்தி. அவள் நாள் தோறும் என்னிடம் பலகாரம் வாங்குவாள். அந்த ஆச்சியும் சரி, அவள் வீட்டுக்காரரும் சரி, ரொம்பத் தங்கமானவர்கள். அவர்களுடைய பிள்ளைதான் ஒரு மாதிரி. நான் ஆச்சி வீட்டுக்குப் போகும் போதெல்லாம் அம்மாவுக்குப் பக்கத்தில் அவனும் வந்து நின்று கொண்டுவிடுவான். கல்யாணம் ஆனவந்தான். ஆனாலும் என்ன! அவன் பார்க்கிற பார்வை மானமுள்ள ஒரு பெண்ணைத் தன் உடம்பை ஒரு சாணாய்க் குறுக்கிக்கொள்ள வைக்கிற பார்வை.